| Haidianas*海淀区 = Hǎidiàn Qū* |
| --- |
|  |
|  |
| **Valstybė** | Kinijos Liaudies Respublikos vėliava Kinijos Liaudies Respublika |
| **Miestas** | Pekinas |
|  |
| **Gyventojų** (2010 m.) | 3 280 670 |
| **Plotas** | 431 km² |
| **Tankumas** (2010 m.) | 7 612 žm./km² |
|  |
| **Tinklalapis** | bjhd.gov.cn |
|  **Vikiteka** | HaidianasVikiteka |

Rajono panorama. Apačioje dešinėje – Jujuantano parkas.
**Haidianas** (kin. 海淀区, pinyin: *Hǎidiàn Qū* ) – Pekino rajonas, esantis šiaurės vakarinėje dalyje. Ribojasi su istorinio miesto centro Sičengo rajonu, centriniais Šidzingšano ir Fengtajaus rajonais bei Čangpingo ir Mentougou priemiesčių rajonais. Tai antras pagal gyventojų skaičių Pekino rajonas.

Pasižymi universitetų bei tyrimų institutų gausa, aukštųjų technologijų centrais. Tame tarpe yra abu žymiausi Pekino universitetai – Pekino universitetas ir Cinghua universitetas. Dėl didelio studentų ir užsienio įmonių atstovybių skaičiaus čia didesnė nei kitur Pekine etninė įvairovė.

Rajono pietrytines ribas žymi Jujuantano parkas (玉渊潭公园) ir Kinijos liaudies revoliucijos karo muziejus (中国人民革命军事博物馆), šiaurės rytines – universitetų miestelis, šiaurės vakarines – Pekino botanikos sodas (北京植物园), Kvapiųjų kalvų parkas (香山公园) ir Vasaros rūmai (頤和園), pietvakarines – Pekino tarptautinių skulptūrų parkas (北京国际雕塑公园).

Istorija
--------

Čingų dinastijos laikais rajono teritorijoje imperatorius Kangsi įkūrė rezidenciją, dabar žinomą kaip Senieji vasaros rūmai. 1868 m. įsiveržusi britų ir prancūzų armija sugriovė rūmus, tačiau imperatorienė Cisi vėliau netoliese pastatė iki šiol išlikusią naują rezidenciją, žinomą kaip Vasaros rūmai. XX a. pradžioje į Haidiano rajoną buvo perkelti Cinghua ir Pekino universitetai. Dar daugiau universitetų buvo perkelta šeštajame amžiaus dešimtmetyje, suformuojant Haidianą kaip universitetinį rajoną. XX a. pabaigoje buvo pradėti įgyvendinti didelio masto rajono rekonstrukcijos darbai: griaunami senieji pastatai, statomi daugiaaukščiai gyvenamieji namai, formuojamos ekonominės zonos.

Susisiekimas
------------

Per rajoną eina 1, 4, 6, 8, 9, 10, 13, 15, S2 ir Čangpingo metro linijos.

Valstybinės įstaigos
--------------------

* Kinijos valstybinė kosmoso administracija

Universitetai
-------------

* Pekino normalinis universitetas
* Pekino universitetas
* Kinijos žemės ūkio universitetas
* Centrinis tautybių universitetas

Kompanijos
----------

Centrinės būstinės:

* Baidu
* Xiaomi
* Sohu
* Aigo
* Sinosteel

Padaliniai:

* Google (Kinijos padalinys)

Lankytinos vietos
-----------------

* Kinijos liaudies revoliucijos karo muziejus
* Pekino botanikos sodas
* Kvapiųjų kalvų parkas
* Vasaros rūmai
* Senieji vasaros rūmai (buvę Imperatoriškieji sodai)
* Jujuantano parkas
* Haidiano parkas

Šaltiniai
---------

1. ↑
2. ↑  Beijing Haidian – General Introduction[neveikianti nuoroda], bjhd.gov.cn
3. ↑  Haidian District, MIT Open Courseware

Nuorodos
--------

* Oficiali savivaldybės svetainė

|  |  |  |  |
| --- | --- | --- | --- |
| 

| Ž • A • RPekino rajonai |
| --- |
|  |
| 
Čangpingas · Čaojangas · Dasingas · Dongčengas · Fangšanas · Fengtajus · Haidianas · Huairou · Jančingas · Mentougou · Mijunas · Pingu · Sičengas · Šidzingšanas · Šunji · Tongdžou |

 |